AKČNÝ PLÁN 
PREDCHÁDZANIA VŠETKÝM FORMÁM diskriminácie, rasizmu, xenofóbie, antisemitizmu a ostatným prejavom intolerancie 
na obdobie rokov 2002 - 2003

Vláda Slovenskej republiky (ďalej len „vláda SR“) považuje za neoddeliteľnú súčasť politiky demokratického štátu dôsledné rešpektovanie ľudských práv a slobôd. Bude vytvárať priestor pre spoločnosť slobody a solidarity založenú na vzájomnej úcte a tolerancii.

Národnostnú a etnickú rôznorodosť vláda SR považuje za historicky dané a obohacujúce prvky a odsudzuje všetky prejavy etnickej a rasovej neznášanlivosti. V zmysle Ústavy SR nepripustí žiadne formy rasovej či národnostnej neznášanlivosti. 

Vláda Slovenskej republiky sa vo svojom programovom vyhlásení zaviazala podporovať všetky formy výchovy k vzájomnej úcte i k tolerancii k  menšinám a v tejto oblasti predpokladá spoločné aktivity s mimovládnymi organizáciami.

	 Jedným z významných krokov smerujúcich k naplneniu cieľov stanovených v Programovom vyhlásení vlády SR bola príprava a realizovanie „Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2000 – 2001“ (ďalej len „Akčný plán 2000 – 2001“), ktorý vláda SR prijala  uznesením č. 283 zo dňa 3. mája 2000. 

Akčný plán 2000 – 2001 predstavoval prvý program vlády SR v oblasti predchádzania všetkých foriem intolerancie a patril medzi príspevky Slovenskej republiky k Európskej konferencii proti rasizmu, rasovej diskriminácii, xenofóbii a obdobnej intolerancii „Všetci sú rôzni, všetci sú rovnakí: Od teórie k praxi“ (október 2000, Štrasburg) a k  Svetovej konferencii proti rasizmu,   rasovej diskriminácii, xenofóbii a súvisiacej intolerancii“ (august – september 2001, Durban). 

Vyhodnotenie realizácie Akčného plánu 2000 – 2001 vláda SR na rokovaní dňa 10. januára 2002 vzala na vedomie a zároveň deklarovala pokračovanie v aktivitách zameraných na predchádzanie všetkým formám diskriminácie a na vytvorenie tolerantnejšej spoločnosti vrátane vypracovania a realizovania ďalšieho Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2002- 2003 (ďalej len „Akčný plán 2002 – 2003“).

Akčný plán 2002 - 2003 je podobne ako Akčný plán 2000 - 2001 zameraný na zvyšovanie vedomostnej úrovne občanov Slovenskej republiky v oblasti ľudských práv v súvislosti s prebiehajúcou Dekádou OSN pre vzdelávanie k ľudským právam, ako aj na predchádzanie negatívnym javom spoločnosti ako je diskriminácia, rasizmus, xenofóbia alebo iná obdobná intolerancia a na posilňovanie právneho vedomia občanov Slovenskej republiky v oblasti efektívneho využívania ochranných prostriedkov. Účelom je tiež posúdiť, či súčasné legislatívne opatrenia proti týmto javom sú dostatočné.

V rámci Akčného plánu sa uskutočnia nasledovné aktivity:

1.   Pokračovanie činnosti medzirezortnej skupiny na realizáciu Akčného plánu predchádzania
      všetkým formám diskriminácie, rasizmu, xenofóbie, antisemitizmu a   ostatným  prejavom
      intolerancie na obdobie rokov 2002- 2003.

2.   Zintenzívnenie systematického vzdelávania príslušníkov profesionálnych skupín, ktoré pri
      výkone svojho povolania   majú   vplyv  na predchádzanie všetkým formám diskriminácie,  
      rasizmu, xenofóbie, antisemitizmu a ostatným prejavom intolerancie.

2.1         Systematické      vzdelávanie       príslušníkov     Policajného    zboru   v    oblasti 
                       predchádzania všetkým  formám  diskriminácie,   rasizmu,  xenofóbie, antisemi- 
                       tizmu a ostatným prejavom intolerancie. 
	
2.2          Systematické     vzdelávanie   pedagógov   a    budúcich   pedagógov   v   oblasti 
                predchádzania všetkým formám diskriminácie, rasizmu, xenofóbie, antisemitiz-
                mu a ostatným prejavom  intolerancie. 

2.3	Systematické vzdelávanie sudcov, justičných čakateľov a príslušníkov Zboru väzenskej a justičnej stráže SR v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. 
 
       2.4          Systematické   vzdelávanie   prokurátorov a právnych čakateľov prokuratúry   v 
oblasti   predchádzania   všetkým  formám  diskriminácie,  rasizmu,  xenofóbie, 
antisemitizmu a ostatným prejavom  intolerancie. 

2.5           Systematické   vzdelávanie  príslušníkov  Armády  SR  v  oblasti  predchádzania 
                        všetkým formám diskriminácie, rasizmu, xenofóbie,  antisemitizmu  a  ostatným 
                        prejavom intolerancie.
 
2.6           Systematické vzdelávanie zdravotníckych pracovníkov  v oblasti  predchádzania
                        všetkým formám diskriminácie, rasizmu, xenofóbie,   antisemitizmu  a ostatným 
                        prejavom intolerancie.

2.7           Systematické     vzdelávanie      zamestnancov   zariadení  sociálnych  služieb  a 
                        zamestnancov odborov sociálnych  vecí okresných úradov a  krajských  úradov
                        v oblasti predchádzania všetkým  formám   diskriminácie,  rasizmu,  xenofóbie, 
                        antisemitizmu a ostatným prejavom intolerancie.

  3.     Vzdelávanie k tolerancii v duchu Dekády OSN pre vzdelávanie k ľudských právam.

  3.1    Zameranie esejí a prípadových štúdií v rámci celoštátnej súťaže žiakov stredných
                     škôl Olympiáda ľudských práv na problematiku diskriminácie,  rasizmu,  xenofó-
                     bie, antisemitizmu a ostatných prejavov intolerancie. 

3.2    Príprava   a realizácia    projektu   Tolerancia,    postoje a predsudky – spojitosti 
          a odlišnosti   pre  žiakov základných škôl a študentov stredných  škôl.

  	3.3   Zintenzívnenie   pôsobenia   na    žiakov    základných   a  stredných škôl v oblasti 
                    predchádzania       všetkým      formám     diskriminácie,      rasizmu,     xenofóbie,   
        antisemitizmu   a  ostatným  prejavom   intolerancie  v   rámci    jednotlivých 
        vyučovacích  predmetov.

3.4    Usporiadanie   besied    k     problematike     predchádzania     všetkým   formám 
          diskriminácie,    rasizmu,    xenofóbie,    antisemitizmu    a ostatným     prejavom
          intolerancie   a prejavom    neonacizmu    na   vybraných základných a stredných
         školách v každom kraji. 

3.5     Príprava a realizácia  aktivít  zameraných  na  predchádzanie   a    eliminovanie
          šikanovania na základných a stredných školách a rodinného násilia v spolupráci 
          s ďalšími inštitúciami, ako aj so zapojením širokej verejnosti.
	 
3.6	     Aktívna   participácia    príslušných    inštitúcií na príprave Národného akčného
           plánu  pre  práva dieťaťa.

4.      Príprava a realizácia kultúrnych aktivít  zameraných na predchádzanie všetkým formám
         diskriminácie,   rasizmu,    xenofóbie,   antisemitizmu a ostatným prejavom intolerancie.

5.       Posilnenie   boja    proti    extrémizmu a     zefektívnenie     činnosti    orgánov   činných
          v trestnom konaní na úseku odhaľovania, objasňovania, dokazovania  a  postihu trestnej  
          činnosti  motivovanej  rasovou a inou neznášanlivosťou.

5.1     Uskutočnenie    seminára  s    medzinárodnou     účasťou   so    zameraním     na 
                      problematiku    odhaľovania,    objasňovania    a      dokumentovania     trestnej 
          činnosti motivovanej  rasovou,  národnostnou  a  inou   neznášanlivosťou alebo
          páchanej  priaznivcami extrémistických skupín.   

5.2      Uskutočnenie      vzdelávacích      seminárov      k      „Metodike    odhaľovania,
           objasňovania    a dokumentovania   trestnej    činnosti    motivovanej   rasovou, 
národnostnou   a inou     neznášanlivosťou    alebo     páchanej     priaznivcami
                        extrémistických    skupín“,     ktorá    bola   spracovaná  a   vydaná Policajným 
zborom v roku 2001a distribuovaná na príslušné útvary Policajného  zboru. 

5.3      Prijatie  opatrení zameraných   na   prevenciu   a stíhanie prejavov neonacizmu 
            a rasového násilia. 

5.4      Materiálno-technické   vybavenie    pracovísk Policajného zboru na úseku boja
           proti  diskriminácii,  rasizmu,  antisemitizmu a ostatným prejavom intolerancie. 
	
5.5      Podpora   činnosti   Komisie   na    riešenie  problematiky rasovo motivovaného 
násilia pri Prezídiu Policajného zboru.

            5.6    Uskutočnenie    medzinárodného   seminára   vybraných prokurátorov okresných 
                      a krajských   prokuratúr  na tému uplatňovania prostriedkov trestného práva na
          ochranu   ľudských  práv. 

6.        Realizácia   aktivít zameraných na riešenie problémov rómskych komunít v Slovenskej
           republike.

7.       Spolupráca    štátnych    inštitúcií    s    mimovládnymi    organizáciami   a    s   ďalšími 
           subjektmi pri predchádzaní  všetkým    formám   diskriminácie,    rasizmu,    xenofóbie, 
           antisemitizmu   a   ostatným  prejavom intolerancie.  

8.         Príprava   a   aplikácia   legislatívy   v    oblasti      predchádzania    všetkým    formám
            diskriminácie a v oblasti podpory zásady rovnakého zaobchádzania.

9.         Uskutočnenie   informačnej     kampane    v    oblasti   predchádzania všetkým formám 
            diskriminácie,      rasizmu,      xenofóbie,      antisemitizmu    a    ostatným     prejavom
            intolerancie.

1.       Pokračovanie  činnosti medzirezortnej skupiny na realizáciu Akčného
          plánu  predchádzania    všetkým    formám    diskriminácie,   rasizmu, 
          xenofóbie,   antisemitizmu   a    ostatným    prejavom   intolerancie  na 
          obdobie rokov 2002- 2003.

	Uznesením vlády SR č. 283 z 3. mája 2000 bol zriadený Koordinačný výbor na realizáciu Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2000 – 2001 (ďalej len „Koordinačný výbor“).  Koordinačný výbor mal 13 členov, predsedal mu podpredseda vlády SR pre ľudské práva, menšiny a regionálny rozvoj. Členmi Koordinačného výboru boli zástupcovia Ministerstva dopravy, pôšt a telekomunikácií SR, Ministerstva financií SR, Ministerstva hospodárstva SR, Ministerstva kultúry SR, Ministerstva obrany SR, Ministerstva práce, sociálnych vecí a rodiny SR, Ministerstva spravodlivosti SR, Ministerstva školstva SR, Ministerstva vnútra SR, Ministerstva zahraničných vecí SR, Ministerstva zdravotníctva SR, Úradu splnomocnenca vlády SR na riešenie problémov rómskej menšiny (v súčasnosti Úrad splnomocnenkyne vlády SR pre rómske komunity). 

Koordinačný výbor bol uznesením vlády SR č. 213/2001 „Návrh opatrení, ktorými sa stanoví nový rámec pre činnosť poradných a koordinačných orgánov vlády v súlade s dokumentom audit“ ku dňu 30. 4. 2001 zrušený. Napriek tomu však jeho členovia naďalej spolupracovali  pri realizácii a pri vyhodnocovaní plnenia Akčného plánu 2000 – 2001 a tiež pri príprave Akčného plánu 2002 – 2003.

Vzhľadom na zámer zapojiť do realizácie Akčného plánu 2002 – 2003 jednotlivé rezorty a ďalšie príslušné organizácie, ako aj rozšíriť aktivity tohto akčného plánu na celoštátnu úroveň, budú členovia zrušeného Koordinačného výboru spolu so zástupcami príslušných mimovládnych organizácií pokračovať vo svojej činnosti ako medzirezortná pracovná skupina na realizáciu Akčného plánu 2002 – 2003.

Medzirezortná pracovná skupina bude pracovať pod gesciou podpredsedu vlády SR pre ľudské práva, menšiny a regionálny rozvoj. Koordinácia aktivít v rámci Akčného plánu 2002 - 2003, ako aj zapájanie ďalších rezortov či mimovládnych organizácií bude v kompetencii tejto medzirezortnej pracovnej skupiny.

2.         Zintenzívnenie systematického   vzdelávania   príslušníkov  profesio-
       nálnych skupín,  ktoré  pri    výkone    svojho   povolania majú vplyv 
       na   predchádzanie   všetkým     formám     diskriminácie,    rasizmu, 
       xenofóbie, antisemitizmu a ostatným  prejavom  intolerancie.

2.1	         Systematické vzdelávanie príslušníkov Policajného zboru v oblasti predchádza-
 	    nia    všetkým   formám   diskriminácie,   rasizmu,   xenofóbie, antisemitizmu  a 
    ostatným prejavom intolerancie. 

   Ministerstvo vnútra SR naďalej zabezpečí systematické vzdelávanie príslušníkov Policajného zboru v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie a prejavom neonacizmu v súlade so vzdelávaním a výcvikom príslušníkov Policajného zboru v oblasti ľudských práv, osobitne zaradením tejto problematiky do učebných osnov stredných odborných škôl Policajného zboru.
	
2.2          Systematické   vzdelávanie    pedagógov    a    budúcich    pedagógov    v   oblasti 
predchádzania všetkým formám diskriminácie, rasizmu, xenofóbie, antisemitizmu a ostatným prejavom  intolerancie. 

  Ministerstvo školstva SR naďalej zabezpečí systematické vzdelávanie pedagógov a budúcich pedagógov v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie v spolupráci s relevantnými mimovládnymi organizáciami.

  Ministerstvo školstva SR bude v roku 2002 pokračovať vo vzdelávaní učiteľov dejepisu, občianskej náuky a náuky o spoločnosti zo stredných škôl v oblasti holokaustu podľa návrhu „Laison Projekt“. Cieľom je vzdelávanie vybraných učiteľov stredných škôl vyučujúcich dejepis a ďalšie predmety, v ktorých sa vyučuje problematika holokaustu. Učitelia po absolvovaní budú pôsobiť ako tzv. multiplikátori, ktorí by školili ďalších učiteľov podobného zamerania vo svojom regióne, čím by sa dosiahla kvalita výučby tejto problematiky.  Na ďalšiu realizáciu projektu je potrebná čiastka 150.000,- Sk.

Ministerstvo školstva SR prostredníctvom metodických centier a Štátneho pedagogického ústavu v spolupráci s mimovládnymi organizáciami zabezpečí v problematike predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie vypracovanie metodických príručiek pre učiteľov základných a stredných škôl. 

Ministerstvo hospodárstva SR bude naďalej pokračovať v realizácii „Programu vzdelávania pedagogických zamestnancov v oblasti ľudských práv,  vzdelávania k tolerancii,  proti diskriminácii, rasizmu, xenofóbii, antisemitizmu a ostatným prejavom intolerancie“  prostredníctvom Inštitútu zahraničného obchodu a vzdelávania v Bratislave. Jedná sa o vzdelávanie pedagogických zamestnancov SOU a SPV v oblasti bakalárskeho štúdia.

2.3        Systematické   vzdelávanie   sudcov,   justičných čakateľov a  príslušníkov Zboru 
   väzenskej a justičnej  stráže SR   v    oblasti   predchádzania   všetkým   formám 
   diskriminácie,    rasizmu,    xenofóbie,    antisemitizmu    a   ostatným   prejavom 
   intolerancie. 

  Ministerstvo spravodlivosti SR   bude  naďalej zabezpečovať systematické vzdelávanie sudcov a justičných čakateľov v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie v súlade so vzdelávaním sudcov a justičných čakateľov. V rámci vzdelávania justičných čakateľov a sudcov je potrebné vzhľadom na súčasnú situáciu venovať pozornosť  aj otázke kvalifikovania trestného činu s rasovým motívom.

	Ministerstvo spravodlivosti SR v úzkej spolupráci so Zborom  väzenskej a justičnej stráže SR (ďalej len „Zbor“) bude tiež naďalej zabezpečovať systematické vzdelávanie  príslušníkov Zboru s orientáciou na interaktívne vzdelávacie cykly pre príslušníkov Zboru zamerané na multikultúrnu výchovu, oblasť ľudských práv a predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie a aplikáciu prosociálnych programov v ústavoch na výkon väzby a ústavoch na výkon trestu odňatia slobody.
 
2.4	Systematické vzdelávanie prokurátorov a právnych čakateľov prokuratúry v oblasti predchádzania všetkým  formám diskriminácie, rasizmu, xenofóbie, antisemitizmu a   ostatným  prejavom  intolerancie. 

Generálna prokuratúra SR bude naďalej zabezpečovať systematické vzdelávanie prokurátorov a právnych čakateľov prokuratúry v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie v súlade so vzdelávaním prokurátorov a právnych čakateľov prokuratúry.

V rámci nadrezortnej spolupráce Generálna prokuratúra SR zabezpečí účasť vybraných prokurátorov aj na seminári s medzinárodnou účasťou so zameraním na problematiku odhaľovania, objasňovania a dokumentovania trestnej činnosti motivovanej rasovou, národnostnou  a inou neznášanlivosťou alebo páchanej priaznivcami extrémistických skupín, ktorý zorganizuje v októbri 2002 Policajný zbor.

Každoročne bude Generálna prokuratúra SR usporadúvať pracovné porady prokurátorov okresných a krajských prokuratúr určených na vybavovanie agendy rasovo motivovaných trestných činov v každom kraji.

Generálna prokuratúra SR zabezpečí podľa možností účasť prokurátorov na podujatiach školskej mládeže zameraných na výchovu proti rasizmu a ostatným prejavom intolerancie na základe iniciatívy pracovníkov školstva.

2.5        Systematické  vzdelávanie príslušníkov  Armády SR   v     oblasti  predchádzania 
všetkým formám diskriminácie, rasizmu, xenofóbie,  antisemitizmu  a  ostatným    prejavom intolerancie.

 Ministerstvo obrany SR bude naďalej zabezpečovať systematické vzdelávanie príslušníkov Armády SR v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. Je potrebné sústrediť sa aj na oblasť predchádzania šikanovaniu a v súvislosti s tým pripraviť konkrétne opatrenia, ako aj   venovať pozornosť vzdelávaniu vojakov v oblasti boja proti extrémizmu.

 2.6         Systematické vzdelávanie zdravotníckych pracovníkov v oblasti  predchádzania
               všetkým     formám     diskriminácie,   rasizmu,    xenofóbie,      antisemitizmu  a 
   ostatným prejavom intolerancie.

   Ministerstvo zdravotníctva SR bude naďalej zabezpečovať vzdelávanie zdravotníckych pracovníkov v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. 

   V rámci predchádzania diskriminácie je potrebné sústrediť sa aj na zabezpečenie rovnakého zaobchádzania s pacientmi bez ohľadu na pohlavie, rasu, farbu pleti, jazyk, vieru a náboženstvo, politické, či iné zmýšľanie, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie. 

2.7          Systematické    vzdelávanie   zamestnancov    zariadení    sociálnych   služieb   a 
               zamestnancov odborov sociálnych vecí okresných úradov a  krajských   úradov
               v oblasti predchádzania všetkým formám  diskriminácie,   rasizmu,   xenofóbie, 
               antisemitizmu a ostatným prejavom intolerancie.

   Ministerstvo práce, sociálnych vecí a rodiny SR bude naďalej zabezpečovať systematické vzdelávanie zamestnancov zariadení sociálnych služieb a zamestnancov odborov sociálnych vecí okresných úradov a krajských úradov aj v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.

3.        Vzdelávanie   k   tolerancii   v   duchu   Dekády OSN  pre vzdelávanie  
            k ľudských  právam.

	Valné zhromaždenie OSN vyhlásilo v decembri 1994 Dekádu OSN pre vzdelávanie k ľudským právam na obdobie od 1. januára 1995 do 31. decembra 2004. Významným príspevkom Slovenskej republiky k vzdelávaniu k ľudským právam je aj vzdelávanie k tolerancii, vzájomnej úcte a porozumeniu v rámci Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2000 – 2001, ako aj vzdelávanie v rámci tohto akčného plánu.

	Vzdelávanie k tolerancii a šírenie idey tolerancie a znášanlivosti je jedným zo spôsobov vytvárania vzájomnej úcty, tolerancie, porozumenia a dobrého vzájomného spolunažívania majoritného a minoritného obyvateľstva Slovenskej republiky a odstraňovania takých negatívnych fenoménov v spoločnosti, ako sú diskriminácia, rasizmus, xenofóbia, antisemitizmus a intolerancia.   

	Ako vyplýva z analýzy výskytu rasovo motivovaných útokov, príp. útokov s prejavmi šovinizmu, xenofóbie a antisemitizmu v Slovenskej republike vypracovanej Ministerstvom vnútra SR, sa zo vzorky 51,1 % páchateľov, u ktorých sa podarilo zistiť údaje týkajúce sa veku, drvivou mierou na páchaní trestnej činnosti s rasovým motívom podieľali osoby mladistvé (42,4 %) a osoby blízke veku mladistvých vo veku 18 až 25 rokov (43,5 %). Práve z týchto vekových kategórií sa najčastejšie grupujú prívrženci hnutia Skinheads. Ostatné vekové kategórie sa na tejto forme trestnej činnosti podieľajú v minimálnej miere. 

Tu je však potrebné uvedomiť si, že údaje dotýkajúce sa páchateľov z radov maloletých osôb nebudú v žiadnom prípade komplexné, keďže predovšetkým v známych prípadoch vyšetrovateľ Policajného zboru postupoval v zmysle § 172 Trestného poriadku („Zastavenie trestného stíhania“) alebo § 159 Trestného poriadku („Odloženie veci“) v odkaze na § 11 ods. 1 Trestného zákona, ktorí hovorí o tom, že kto v čase spáchania trestného činu nedovŕšil pätnásty rok svojho veku, nie je trestne zodpovedný. V reálnych číslach by tieto počty boli zrejme podstatne vyššie, pretože násilie tohto druhu je pomerne frekventované a s vysokou latenciou už na základných a stredných školách a na spoločných ubytovacích zariadeniach. 

3.1       Zameranie   esejí   a     prípadových    štúdií    v  rámci  celoštátnej  súťaže  žiakov
 stredných  škôl    Olympiáda   ľudských   práv    na  problematiku  diskriminácie,
 rasizmu, xenofóbie, antisemitizmu a ostatných prejavov intolerancie. 

            Projekt Olympiády ľudských práv vznikol v decembri 1996 a prvýkrát sa realizoval v roku 1997 na regionálnej úrovni. Dňa 1.5.1999 schválilo Ministerstvo školstva SR na podnet Sekcie ľudských práv a menšín Úradu vlády SR Olympiádu ľudských práv ako celoštátnu žiacku súťaž pre stredné školy v Slovenskej republike. Odborným a organizačným garantom Olympiády ľudských práv je Metodické centrum v Banskej Bystrici.

     	Olympiáda ľudských práv sa realizuje v troch kolách: školskom, krajskom a celoštátnom kole. V minulom ročníku Olympiády ľudských práv, t.j. v roku 2001, boli eseje pre účastníkov celoštátneho kola vypísané na tému „Všetci ľudia sa rodia slobodní a rovní si v dôstojnosti a právach.“.

       	Ministerstvo školstva SR zabezpečí prostredníctvom Metodického centra v Banskej Bystrici, aby boli v nasledujúcom ročníku Olympiády ľudských práv eseje aj prípadové štúdie zamerané na problematiku diskriminácie, rasizmu, xenofóbie, antisemitizmu a ostatných prejavov intolerancie.

3.2         Príprava   a    realizácia   projektu    Tolerancia, postoje a predsudky – spojitosti 
  a odlišnosti   pre žiakov základných škôl a  študentov stredných škôl.

  Ministerstvo školstva SR zabezpečí prípravu tohto projektu s možnosťou realizácie. Predpokladaný termín vypracovania projektu je do 31. decembra 2003.

3.3        Zintenzívnenie   pôsobenia   na   žiakov    základných   a  stredných škôl v oblasti
             predchádzania    všetkým      formám     diskriminácie,      rasizmu,       xenofóbie,   
  antisemitizmu  a     ostatným  prejavom     intolerancie     v   rámci   jednotlivých
  vyučovacích predmetov.

  Ministerstvo školstva SR zabezpečí, aby sa na základných a stredných školách zintenzívnilo pôsobenie žiakov v problematike predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie v rámci vyučovacích predmetov a stanovených tematických celkov v súlade s Ministerstvom školstva SR schválených učebných osnov príslušných predmetov. Týka sa to hlavne predmetov dejepis, občianska výchova, občianska náuka, náuka o spoločnosti, etická výchova, zemepis, geografia, slovenský jazyk a literatúra, materinský jazyk a literatúra národnostných menšín. 

3.4      Usporiadanie   besied     k    problematike      predchádzania      všetkým    formám 
diskriminácie, rasizmu, xenofóbie, antisemitizmu a ostatným prejavom intolerancie na vybraných základných a stredných školách v každom kraji.

Ministerstvo školstva SR v spolupráci s relevantnými mimovládnymi organizáciami  a inými inštitúciami zabezpečí v školskom roku 2002 – 2003 uskutočnenie besied na vybraných základných a stredných školách v každom kraji zameraných na výchovu detí a mládeže v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie (ide napr. o besedy na tému ľudské práva, holokaust, história a tradície národnostných menšín, predchádzanie a boj s extrémizmom a pod.). Pri príprave a uskutočňovaní besied bude iniciovať spoluprácu štátnej správy, orgánov činných v trestnom konaní a mimovládnych organizácií.

3.5        Príprava a realizácia   aktivít    zameraných   na   predchádzanie a   eliminovanie    
   šikanovania   na     základných   a     stredných     školách   a    rodinného   násilia
   v spolupráci s ďalšími inštitúciami, ako aj so zapojením širokej verejnosti.

   Ministerstvo školstva SR bude pokračovať v realizácii už existujúceho preventívno-výchovného programu „Prevencia a eliminácia šikanovania na ZŠ“, v rámci ktorého spolupracuje Ministerstvo školstva SR s OZ Centrom ochrany detí v zmysle úloh Stratégie prevencie kriminality a v realizácii projektu „Prevencia a eliminácia rodinného násilia“, na ktorom ministerstvo školstva spolupracuje s Národným centrom pre rovnoprávnosť žien a mužov. Projekt je financovaný Britskou radou a čiastočne aj Ministerstvom školstva SR, odborným garantom je prof. K. Brown, University of Birmingham, Veľká Británia.

   Ministerstvo školstva SR zabezpečí preventívno-výchovný projekt pre študentov stredných škôl „Ako čeliť šikanovaniu“, ktorý by realizovali centrá výchovnej a psychologickej prevencie po vyškolení odborných pracovníkov. Náklady na projekt budú hradené zo štátneho  rozpočtu na rok 2003. Termín vypracovania projektu: 31. august 2003. Realizácia projektu začne od septembra 2003. 

   Ministerstvo školstva SR zabezpečí preventívno-výchovný program pre všetky základné a stredné školy „Ako čeliť agresivite“, ktorý by realizovali odborní pracovníci centier výchovnej a psychologickej prevencie, príp. pedagogicko-psychologických poradní po vyškolení odborných pracovníkov. Náklady na projekt budú hradené zo štátneho rozpočtu na rok 2003. Termín vypracovania projektu: 31. august 2003. Realizácia projektu začne od septembra 2003. 

   Ministerstvo školstva SR zabezpečí k uvedeným témam v rámci možností štátneho rozpočtu vypracovanie didakticko – výchovnej pomôcky.
  
   Generálna prokuratúra SR vypracuje Zhodnotenie využívania prostriedkov trestného práva proti domácemu násiliu voči ženám a deťom v termíne do 31. augusta 2002.

3.6      Aktívna participácia   príslušných  inštitúcií   na   príprave   Národného   akčného
           plánu pre práva dieťaťa.

Národný akčný plán pre práva dieťaťa, ktorý sa v súčasnosti pripravuje,  bude obsahovať opatrenia a úlohy vychádzajúce zo záverov a odporúčaní Výboru OSN pre práva dieťaťa k Východiskovej správe SR k Dohovoru o právach dieťaťa. Garantom prípravy je Ministerstvo práce, sociálnych  vecí a rodiny SR. Termín vypracovania: jún 2002.

4.        Príprava     a     realizácia     kultúrnych     aktivít     zameraných    na
           predchádzanie   všetkým  formám diskriminácie, rasizmu, xenofóbie,
           antisemitizmu a ostatným prejavom intolerancie.

Ministerstvo kultúry SR bude v  priebehu rokov 2002 – 2003 realizovať prostredníctvom jednotlivých kultúrnych inštitúcií nasledovné aktivity:

1. Národná expozícia v koncentračnom tábore Osvienčim
    Realizácia: Múzeum SNP Banská Bystrica
                       SNM- Múzeum židovskej kultúry
    Koordinátor: MK SR - SKD
    Termín: 26. marca 2002 
      
2. SNM - Múzeum židovskej kultúry navrhuje realizáciu Múzea holokaustu
    Miesto: Nitra - synagóga
    Termín: 2. polrok 2003
    
Slovenské centrum dizajnu Bratislava:

1.   Výtvarná súťaž pre profesionálnych autorov z oblasti grafického dizajnu.
      Termín: 2. polrok 2003

BIBIANA - Medzinárodný dom umenia pre deti Bratislava

1. Reinštalácia výstavy pod názvom „Spoznaj svoje právo“ v ďalších slovenských mestách.
    
Štátna opera Banská Bystrica

1. Účasť na Svetovom rómskom festivale Khamoro 21. mája 2002 v Prahe, kde sa umelci
    predstavia tanečnou tragikomédiou GYBSY  ROOTS - čili - cigánske korene.
    
Jednotlivé občianske združenia národnostných menšín

1. Deň rómskej kultúry v Bratislave a niektorých mestách SR  v spolupráci so Sekretariátom           
    splnomocnenkyne vlády pre rómske komunity
    Termín: apríl 2002 

2. II. Celoslovenský rómsky festival, Snina 
    Organizátor: Kultúrny zväz Ternipen,  Snina
    Termín: september 2002

3. Festival chorvátskej kultúry, Bratislava 
    Organizátor: Kultúrny zväz Chorvátov na Slovensku, Bratislava
    Termín: jún 2002

4. Poľské dni kultúry, Bratislava 
    Organizátor: Poľský klub, Bratislava
    Termín: jún 2002 

5. Prehliadka ľudovej piesne Makovická struna, Bardejov 
    Organizátor: Zväz Rusínov - Ukrajincov na Slovensku, Prešov
    Termín: december 2002 

6. Slávnosti kultúry vo Svidníku 
    Organizátor: Zväz Rusínov - Ukrajincov na Slovensku, Prešov
    Termín: jún 2002 
 
7. Festival drámy a umeleckého slova, Medzilaborce 
    Organizátor: Zväz Rusínov - Ukrajincov na  Slovensku, Prešov
    Termín: september 2002 

8. Sviatok kultúry a vzájomnosti Karpatskonemeckého spolku, Kežmarok 
    Organizátor: Karpatskonemecký  spolok na Slovensku, Košice
    Termín: jún 2002 

9. Jarný vietor vodu dúva Bratislava - Celoslovenský festival ľudových piesní sólistov a 
    súborov s  medzinárodnou účasťou
    Organizátor:  Združenie národnostných rozhlasových vysielaní Bratislava
    Termín: apríl 2002

10. Kodályové dni  Galanta - Celoslovenský festival speváckych zborov  s medzinárodnou
      účasťou 
      Organizátor: OV Csemadoku, Galanta  
      Termín: máj 2002

11. Turičné slávnosti Martovce -  Celoslovenský folklórny festival 
      Organizátor: Oblastný výbor Csemadoku, Martovce
      Termín: máj 2002

12. Podunajská Jar Dunajská Streda - Celoslovenská prehliadka detských a bábkarských 
      divadelných súborov   
      Organizátor: OV Csemadok, Dunajská Stzreda
      Termín: jún 2002

13. Jókaiho dni Komárno - Celoslovenská prehliadka mládežníckych a dospelých divadelných 
      súborov
      Organizátor: Divadelná spoločnosť Pódium, Komárno
      Termín: jún 2002 

14. Medzinárodný folklórny festival Dunajská Streda 
      Organizátor: MsKs  Dunajská Streda v spolupráci s občianskymi združeniami v Dunajskej 
      Strede
      Termín: júl 2002 

15. Dni Fábryho Košice - Sympózium a konferencia o spolunažívaní s medzinárodnou 
      účasťou
      Organizátor: MV Csemadok, Košice
      Termín: október 2002

16. Dedinský divadelný festival Moldava nad Bodvou - Celoslovenský dedinský divadelný 
      festival s medzinárodnou účasťou v maďarskom jazyku
      Organizátor: OV Csemadoku Košice- okolie

17. Festival ľudových tancov Komárno - Zachovanie tradícií ľudových tancov s 
      medzinárodnou účasťou
      Organizátor: Fond Tradície Bratislava

5.        Posilnenie boja proti extrémizmu a  zefektívnenie    činnosti   orgánov 
 činných   v  trestnom   konaní  na úseku odhaľovania,  objasňovania, 
 dokazovania a postihu   trestnej     činnosti    motivovanej   rasovou a 
 inou neznášanlivosťou.

5.1        Uskutočnenie   seminára    s   medzinárodnou      účasťou     so     zameraním   na 
  problematiku odhaľovania, objasňovania a  dokumentovania  trestnej    činnosti  
  motivovanej      rasovou,      národnostnou    a    inou   neznášanlivosťou      alebo
  páchanej     priaznivcami extrémistických skupín.

  S cieľom zlepšiť situáciu v oblasti odhaľovania,  objasňovania  a dokumentovania trestnej činnosti motivovanej rasovou,   národnostnou  a inou neznášanlivosťou alebo páchanej priaznivcami  extrémistických skupín bude Policajný zbor pokračovať v organizácii vzdelávacích seminárov v tejto problematike, ako aj v ďalších súvisiacich oblastiach.

5.2	 Uskutočnenie   vzdelávacích  seminárov k „Metodike odhaľovania, objasňovania
             a dokumentovania trestnej   činnosti   motivovanej rasovou, národnostnou a inou 
  neznášanlivosťou   alebo   páchanej   priaznivcami  extrémistických“, ktorá bola
  spracovaná   a   vydaná   Policajným   zborom  v roku 2001   a distribuovaná  na
  príslušné útvary Policajného zboru.
 
  Za účelom prehlbovania vedomostí príslušníkov Policajného zboru sa budú priebežne organizovať semináre k vyššie uvedenej metodike. 

5.3	Prijatie    opatrení  zameraných  na     prevenciu   a stíhanie prejavov neonacizmu 
a rasového násilia. 

V súvislosti s rozmáhajúcim sa rasovým násilím na Slovensku, ako aj s rozšijúcou sa činnosťou hnutí smerujúcich k potlačeniu práv a slobôd občanov je potrebné prijať opatrenia zamerané na eliminovanie týchto negatívnych javov. Je nevyhnutné zefektívniť monitorovanie a stíhanie trestných činov a priestupkov s rasistickým alebo iným extrémistickým podtextom, prijať opatrenia proti zneužívaniu siete internet k šíreniu extrémistických materiálov, opatrenia proti podpore a propagácii hnutí smerujúcich k potlačeniu ľudských práv a základných slobôd  a ďalšie opatrenia podobného charakteru.

5.4        Materiálno - technické    vybavenie    pracovísk Policajného zboru na úseku boja
             proti diskriminácii, rasizmu, antisemitizmu a ostatným prejavom intolerancie. 

 Ďalšou plánovanou aktivitou Policajného zboru je   materiálno-technické budovanie pracovísk na úseku boja proti diskriminácii, rasizmu,   antisemitizmu a ostatným prejavom intolerancie a ich napojenie na užívané informačné  systémy Policajného zboru. Súčasné pracoviská nie sú počítačovou technikou vybavené  alebo sú vybavené technikou , ktorá je  zastaralá  a nespĺňa  požiadavky  na  efektívne  fungovanie v informačných systémoch Policajného zboru.  Na   fungovanie   týchto   pracovísk   je  potrebná výkonná výpočtová technika, ktorá   umožňuje aj monitorovanie   internetu  vzhľadom na rozmáhajúcu sa formu rasovo  motivovanej  trestnej činnosti –  šírenie  textov,  zvukových a obrazových záznamov  podnecujúcich  rasovú  neznášanlivosť.  Potrebných  by  bolo  minimálne 10  počítačových zostáv pre pracovníkov   zaradených   na   úseku boja proti extrémizmu (dve počítačové zostavy na   pracovisko  Prezídia   Policajného zboru a   po   jednej počítačovej zostave na každé krajské riaditeľstvo Policajného zboru). Predpokladané finančné zabezpečenie predstavuje 500.000,- Sk. 

5.5	Podpora činnosti Komisie na  riešenie  problematiky rasovo motivovaného násilia
pri Prezídiu Policajného zboru.

Komisia na riešenie problematiky rasovo motivovaného násilia bola zriadená rozkazom ministra vnútra č. 61 z r. 2001. Jej cieľom je monitorovať, signalizovať a hľadať adekvátne riešenia prejavov rasizmu a xenofóbie. Zaoberá sa rôznymi otázkami, ako je napr. postup polície proti prejavom tvrdého rasizmu, koncepcia rezortu vnútra proti extrémizmu, vyšetrovanie doterajších prípadov. Členmi komisie sú zástupcovia Ministerstva vnútra SR, Policajného zboru, prokuratúry, príslušných mimovládnych organizácií. Komisia sa stretáva raz štvrťročne.

5.6	Uskutočnenie    medzinárodného   seminára   vybraných prokurátorov okresných 
            a krajských   prokuratúr  na tému uplatňovania prostriedkov trestného práva na
ochranu   ľudských  práv. 

Seminár zorganizuje v priebehu roka 2003 Generálna prokuratúra SR za účasti prednášateľov zo zahraničia, zástupcov súdov, prokuratúry, Policajného zboru a mimovládnych organizácií. 

6.         Realizácia   aktivít   zameraných   na   riešenie   problémov rómskych
 komunít v Slovenskej republike.

6.1	        Spolupráca   Úradu    splnomocnenkyne   vlády    SR     pre    rómske   komunity 
  s príslušnými inštitúciami na realizácii aktivít zameraných na riešenie záležitostí
  rómskych komunít.

6.1.1      V rámci spolupráce s Ministerstvom vnútra SR a Policajným zborom:

Pokračovanie v spolupráci na realizácii projektu reformy polície rozvojom kapacity, využívaním techník na riešenie rôznych problémov a to najmä vo vzťahu k menšinám a ochrane ľudských práv.

    Úrad splnomocnenkyne vlády SR pre rómske komunity sa s Ministerstvom vnútra SR a Policajným zborom podieľa na príprave realizácie projektu reformy polície, ktorého návrh predložila Kanadská medzinárodná akadémia rozvoja a vypracovala ho Kráľovská kanadská jazdná polícia. Cieľom projektu je prispieť k reforme polície v Českej republike, Slovenskej republike a Maďarsku rozvojom kapacity, využívaním techník na riešenie problémov a to najmä vo vzťahu k menšinám a ochrane ľudských práv.

6.1.2        V rámci spolupráce s Ministerstvom zdravotníctva SR:

Participácia na realizácii projektu, ktorého cieľom je vytvorenie systému na               pravidelné vyhľadávanie chorých na TBC v sociálne slabých skupinách.

   Projekt   realizuje   Enviroment Nitra v spolupráci s Ministerstvom zdravotníctva SR 
a Národným ústavom tuberkulózy a respiračných chorôb a je financovaný z rozpočtovej  kapitoly Všeobecná pokladničná správa - Sociálne a kultúrne potreby rómskej komunity.

Príprava realizácie projektu  „Zdravotný stav detí a žien chudobných komunít v SR“ . 

    Úrad splnomocnenkyne vlády SR pre rómske komunity v spolupráci s  Nadáciou  Inforoma  a Štátnym zdravotným ústavom pripravuje v roku 2002  realizáciu projektu „Zdravotný stav detí a žien chudobných komunít v SR“ . Jednou z priorít Národného programu podpory zdravia (v súlade s naplnením cieľov programu SZO Zdravie pre všetkých v 21. storočí) je dosiahnuť zlepšenie zdravotného stavu celej populácie SR. 
Cieľom projektu je zozbierať informácie o zdravotnom stave detí z nižších sociálnych vrstiev pre plánované valné zhromaždenie OSN o právach dieťaťa a priniesť informácie potrebné pre vytvorenie politiky, ktorá sa bude zaoberať podporou zdravia, prevenciou ochorení a potrebami zdravotnej starostlivosti o najchudobnejšie vrstvy. 
Finančné zabezpečenie: z prostriedkov UNICEF

6.1.3	   V rámci spolupráce s Ministerstvom zahraničných vecí SR a OBSE ODIHR:

Zorganizovanie seminára zameraného na riešenie problémov spojených s existenciou  rómskych osád.

    Úrad splnomocnenkyne vlády SR pre rómske komunity v spolupráci s Ministerstvom zahraničných vecí SR a OBSE ODIHR sa podieľa na príprave seminára, ktorého predmetom bude diskusia o mnohých problémoch nerozlučne spojených s existenciou rómskych osád (právne vzťahy k pozemkom a možnosti ich vysporiadania, migrácia Rómov a problematika trvalých pobytov, sociálna exklúzia, možné modely komplexného riešenia situácie v rómskych osadách). Finančné krytie je zabezpečené z dobrovoľného príspevku Slovenskej republiky OBSE ODIHR.

6.1.4	 V rámci spolupráce s Ministerstvom výstavby a regionálneho rozvoja SR:

Spolupráca pri realizácii vládneho uznesenia č. 335/2001 k návrhu „Podpory výstavby obecných nájomných bytov odlišného štandardu určených pre bývanie občanov v hmotnej núdzi.“ 

     K tejto tematike Úrad splnomocnenkyne vlády SR pre rómske komunity zorganizoval štyri odborné semináre na regionálnej úrovni s účasťou 350 starostov obcí a primátorov miest.

6.1.5      V rámci spolupráce s Ministerstvom  práce, sociálnych vecí a rodiny SR:

Participácia pri príprave a realizácii projektu sociálnych terénnych pracovníkov.  Aktívne sa zapájanie do príprav a realizácie Národného akčného plánu pre práva dieťaťa.

6.1.6      V rámci spolupráce s Ministerstvom školstva SR:

Spolupracovať na realizácii „Koncepcie štátnej politiky vo vzťahu k deťom a mládeži v SR do roku 2007“ v zmysle uznesenia vlády SR č. 1213/2001.

6.1.7    Pokračovať v realizácii mediálnej kampane Úradu  splnomocnenkyne  vlády   SR
            pre  rómske   komunity  –  „Všetci  sme  občania  SR -  riešenie vzťahu  Rómov  a
Nerómov je v spolupráci“

Cieľom tejto kampane je ovplyvňovanie všeobecnej verejnej mienky o Rómoch a prekonávanie stereotypných postojov z oboch strán mediálnymi prostriedkami. Kampaň sa realizuje od októbra 2001 do apríla 2002.
Cieľové skupiny: verejnosť, médiá, štátne správa a samospráva

Mediána kampaň pozostáva:

1. Analýza výstupných materiálov, spolupráca pri ich úprave a tvorbe nových materiálov
Cieľová skupina: Úrad vlády SR, tlačové odbory jednotlivých ministerstiev, NR SR, Kancelária prezidenta SR, Krajské úrady, ZMOS, ÚMOS
Partneri: ľudskoprávne MVO, právnici, odborníci na terminológiu
Aktivity: pracovné stretnutie skupiny

2. Školenie hovorcov, tlačových tajomníkov, riaditeľov sekretariátov
Cieľová skupina: Úrad vlády SR, tlačové odbory jednotlivých ministerstiev, NR SR, Kancelária prezidenta SK, Krajské úrady, ÚMS, ZMOS
Partneri: inštitúcie a organizácie venujúce sa monitoringu, ľudskoprávne MVO, právnici, odborníci na terminológiu
Aktivity: tréning

3. Vypracovanie metodických pokynov – práca s informáciami a národnostné menšiny
Cieľová skupina: Úrad vlády SR, tlačové odbory jednotlivých ministerstiev, NR SR, Kancelária prezidenta SR, Krajské úrady, ÚMS, ZMOS
Partneri: inštitúcie a organizácie venujúce sa monitoringu, ľudskoprávne MVO, právnici, odborníci na terminológiu
Aktivity: príprava, tlač, distribúcia brožúry, práca s informáciami

4. Práca na www.romovia.sk
Cieľová skupina: verejnosť, médiá
Partneri: Úrad vlády SR, tlačové odbory jednotlivých ministerstiev, NR SR, Kancelária prezidenta SR, Krajské úrady, ÚMS. ZMOS, inštitúcie a organizácie venujúce sa monitoringu, ľudskoprávne MVO, právnici, odborníci na terminológiu
Aktivity: tvorba www.romovia.sk

5. Analýza médií
Cieľová skupina: médiá
Partneri: inštitúcie a organizácie venujúce sa monitoringu, právnici, odborníci na terminológiu
Aktivity: analýza médií a stretnutia s riadiacimi pracovníkmi

6. Workshopy pre novinárov píšucich o Rómoch
Cieľová skupina: novinári zaoberajúci sa rómskou tematikou – od celoslovenskej až po lokálnu úroveň
Partneri: inštitúcie a organizácie venujúce sa monitoringu, ľudskoprávne MVO, právnici a odborníci na terminológiu
Aktivity: workshopy
Finančné zabezpečenie: z grantu Svetovej banky

6.1.8     Pripraviť a realizovať Rozvojový program rómskych osád.

   Tento program bude Úrad splnomocnenkyne vlády SR pre rómske komunity pripravovať v spolupráci s príslušnými rezortami v priebehu rokov 2002 – 2003. Predpokladá sa nadrezortné finančné zabezpečenie programu. 

6.2	      Ministerstvo  práce,   sociálnych   vecí   a   rodiny   SR   bude   v   oblasti   riešenia
            problémov rómskych komunít zabezpečovať a realizovať  nasledovné úlohy:

6.2.1	V rámci svojej pôsobnosti zriadilo rezortnú pracovnú skupinu zameranú na operatívne a koncepčné riešenie problematiky Rómov.

Zabezpečenie    predmetnej   úlohy   vyplýva zo záverov mimoriadnej  porady  vedenia 
Ministerstva práce, sociálnych vecí a rodiny SR, ktorá sa konala 17. januára 2002. Do pracovnej skupiny boli nominovaní zástupcovia sekcií ministerstva práce, sociálnych vecí a rodiny, ako i zástupcovia niektorých inštitúcií rezortu ministerstva práce, sociálnych vecí a rodiny (Národný úrad práce, Výskumný ústav práce, sociálnych vecí a rodiny, Centrum poradensko – psychologických služieb, Medzinárodné stredisko pre štúdium rodiny).

6.2.2	Systematické zabezpečovanie kontroly výkonu štátnej správy uskutočňovaného krajskými úradmi, okresnými úradmi a Centrom pre medzinárodnoprávnu ochranu detí a mládeže v oblasti sociálnej pomoci a úrovne vykonávania sociálnej prevencie a poskytovanie sociálneho poradenstva orgánmi miestnej štátnej správy, zameranú aj na prejavy diskriminácie, rasizmu a iných foriem intolerancie.

Táto úloha vyplýva Ministerstvu práce, sociálnych vecí a rodiny SR z § 66 písm. c), 
h) zákona č. 195/1998 o sociálnej pomoci v znení neskorších predpisov. Termín: priebežne.

6.2.3	Vykonávanie štátneho dozoru nad poskytovaním sociálnych služieb, najmä z hľadiska dodržiavania základných ľudských práv a slobôd občanov pri poskytovaní sociálnych služieb.

Táto úloha vyplýva Ministerstvu práce, sociálnych vecí a rodiny SR z § 66 písm. k) 
zákona č. 195/1998 o sociálnej pomoci v znení neskorších predpisov. Termín: priebežne.

7.         Spolupráca  štátnych    inštitúcií    s  mimovládnymi  organizáciami a
            s    ďalšími    subjektami     pri   predchádzaní       všetkým    formám
  diskriminácie,  rasizmu,     xenofóbie,     antisemitizmu   a   ostatným
  prejavom intolerancie.  

   V rámci rozvíjajúcej sa spolupráce štátnych inštitúcií s mimovládnymi organizáciami, ako aj s inými subjektami pri riešení rôznych spoločenských problémov je potrebné zdôrazniť nevyhnutnosť takejto spolupráce aj pri predchádzaní a boji proti všetkým formám intolerancie.

8.	Príprava a aplikácia  legislatívy    v    oblasti   predchádzania všetkým
          formám  diskriminácie   a    v   oblasti   podpory    zásady   rovnakého 
zaobchádzania.

	V súčasnosti sa pod gesciou podpredsedu vlády SR pre ľudské práva a menšiny pripravuje návrh zákona o rovnakom zaobchádzaní a návrh zákona o zriadení Centra pre rovnaké zaobchádzanie. Príprava oboch návrhov zákonov vyplýva z Plánu legislatívnych úloh vlády SR na rok 2002, ako aj z Prioritných úloh vlády vyplývajúcich z Pravidelnej hodnotiacej správy Európskej komisie o pripravenosti Slovenskej republiky na členstvo v Európskej únii z 13.11.2001. Predmetom úpravy návrhu zákona o rovnakom zaobchádzaní sú definície foriem diskriminácie a prostriedky právnej ochrany. Predmetom návrhu zákona o zriadení Centra pre rovnaké zaobchádzanie je úprava postavenia, pôsobnosti a úloh Centra pre rovnaké zaobchádzanie. Na  vypracovávaní oboch návrhov zákonov sa podieľajú okrem štátnych inštitúcií aj mimovládne organizácie. 

9.    Uskutočnenie  informačnej  kampane  v oblasti predchádzania všetkým 
        formám  diskriminácie,  rasizmu,  xenofóbie, antisemitizmu a ostatným
        prejavom intolerancie.

9.1       Odvysielanie dokumentárnych filmov a diskusných relácií s tematikou  spolužitia
            národnostných   menšín   v   Európe   a   na   Slovensku v rámci projektu PHARE
            Program Tolerancie k menšinám.

 V rámci Verejnej informačnej kampane o menšinách v elektronických médiách PHARE Programu Tolerancia k menšinám sa v priebehu roka 2002 pripraví a odvysiela séria krátkych dokumentárnych filmov o spolunažívaní národnostných menšín v Európe a na Slovensku. Projekt je financovaný z prostriedkov PHARE. Cieľom projektu je poukázať na pozitívne príklady spolužitia národnostných menšín a väčšinového obyvateľstva.

9.2	Uskutočnenie mediálnej kampane 

Podpredseda vlády SR pre ľudské práva, menšiny a regionálny rozvoj zabezpečí prípravu a realizáciu tlačových konferencií v rámci Akčného plánu 2002 - 2003. Obsahom tlačových konferencií budú nielen informácie o aktivitách uskutočňovaných v rámci tohto akčného plánu, ale aj reakcie na aktuálne udalosti a v spolupráci s mimovládnymi organizáciami aj prezentácia aktivít, ktoré sa uskutočňujú v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.

Jednotlivé ministerstvá, ako aj iné organizácie budú iniciovať prípravu a realizáciu programov vo verejnoprávnych, ako aj súkromných médiách zameraných na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie. 

Podpredseda vlády SR pre ľudské práva, menšiny a regionálny rozvoj zabezpečí prípravu a realizáciu printovej kampane zameranej na predchádzanie všetkým formám intolerancie.